Nkandla-verslag vandag verwagZuma se Nkandla-landgoed Thuli Madonsela, die Openbare Beskermer, sal Woensdag haar finale verslag oor Nkandla beskikbaar stel. Die verslag sou reeds op 9 Februarie, ŉ paar dae voor pres. Jacob Zuma se staatsrede beskikbaar gemaak word, maar Madonsela het die sperdatum vir reaksie van een van die partye uitgestel. Betrokke partye moes aanvanklik op 24 en 28 Januarie op die voorlopige verslag reageer. Die verslag handel oor opgraderings by Zuma se privaatwoning in Nkandla, KwaZulu-Natal, ter waarde van meer as R206 miljoen. Die ANC het Madonsela gekritiseer oor die manier waarop sy die verslag hanteer het. Gwede Mantashe, sekretaris-generaal van die ANC, het gesê Madonsela se tydsberekening om die verslag nou bekend te stel is ŉ poging om die ANC se verkiesingsveldtog skade te berokken. Die nasionale verkiesing vind op 7 Mei plaas. -SAPA